A Day in the Life
A Day in the Life — ჯონ ლენონისა და პოლ მაკ-კარტნის მიერ დაწერილი სიმღერა. იგი შეტანილია ჯგუფ The Beatles-ის 1967 წლის სტუდიურ ალბომში Sgt. Pepper's Lonely Hearts Club Band. სიმღერა შედგება როგორც ლენონის, ასევე მაკ-კარტნის მიერ დაწერილი სხვადასხვა სეგმენტისგან, რასაც ორკესტრული ფონი ერთვის. ლენონის ტექსტზე გავლენა მოახდინეს იმ დროის გაზეთებში დაბეჭდილმა ამბებმა, ხოლო მაკ-კარტნის ტექსტში გამოიყენება მისი ყმაწვილობის წლების მოგონებები. სიმღერაში შეიმჩნევა ორკესტრული კრეშენდო და განსაკუთრებით გამოკვეთილია ფორტეპიანოს ფინალი - აკორდი, რომლითაც სიმღერა საბოლოოდ სრულდება.